tomron87/hebrew-wikipedia-sentences-corpus huggingface dataset:
בונהם-קרטר הוא בנם של פיטר בונהם-קרטר וקלודה גרינווד.
הוא בן דוד מדרגה שלישית של השחקנית הלנה בונהם קרטר ושל אחיה אדוארד.
בונהם-קרטר למד בגלנאלמונד קולג', וב-1992 סיים תואר בלימודים קלאסיים באוניברסיטת סנט אנדרוז שבסקוטלנד.
הוא מוכר מתפקידו כמר בינגלי במיני-סדרה "גאווה ודעה קדומה", עיבוד משנת 1995 של ה-BBC לרומן מאת ג'יין אוסטן.
לפני כן כיכב בסיטקום "Honey for Tea".
ב-1993 כיכב בונהם-קרטר לצדו של יואן מקגרגור בדרמה התקופתית "Scarlet and Black" בתפקיד המחזר של רייצ'ל וייס.
עוד שיחק בתפקיד משנה בסרט "יומנה של ברידג'ט ג'ונס".
בעונה הרביעית של הסדרה הקומית "פשוט נהדרת", גילם בונהם-קרטר דמות של גנן יוקרתי בשם ג'אגו בלפור שמדקלם שמות של צמחים בלטינית באוזני אדינה.
לצדו הופיעה ג'וליה סוואלה, שגילמה את לידיה ב"גאווה ודעה קדומה", בתפקיד סאפי השוכרת את שירותיו של ג'אגו לעצב את הגינה בביתם.
עוד הופיע בונהם-קרטר בווידאו קליפ לגרסת הכיסוי של וסטלייף לשיר "Uptown Girl".
הוא שיחק בעונה השלישית של הסדרה "Game On" בתפקיד מושא אהבתה של מנדי.
בונהם-קרטר נשוי לקתרין ג'וליאן דונווי.
לבני הזוג יש ארבעה בנים: ארתור תומאס פטריק (יליד 1997), כריסטופר רואן (יליד 1999), סטנלי פיטר (יליד 2002) ופרנק דאגלס (יליד 2006).
בשנת 2011 ייצג את האוניברסיטה שלו בתוכנית ספיישל חג המולד של השעשועון "University Challenge" יחד עם מגישת הטלוויזיה הייזל אירווין.
הצוות של סנט אנדרוז הפסיד בסיבוב הראשון לצוות מקיימברידג'.
זיכרונות מאחוזת הווארד (1992) Howards End
האדום והשחור (1993) - מיני-סדרה
ויקטוריה ואלברט (2001) Victoria & Albert
קריסת כלבו סמפונג בעיר סיאול בירת קוריאה הדרומית התרחשה ב-29 ביוני 1995. מחציתו של בניין חנות כלבו בעל חמש קומות קרסה תחתיה עקב ליקויי בנייה, לאחר שהמבנה לא פונה למרות שהתגלו בו סדקים.
באסון נספו 502 אנשים ונפצעו 937. היה זה האסון החמור ביותר בימי שלום בתולדות המדינה ואסון הקריסה החמור ביותר עד לקריסת מבני מרכז הסחר העולמי בניו יורק לאחר פיגועי 11 בספטמבר.
בניין הכלבו נבנה בשנים 1987–1989 ונפתח לקהל ב-1990. במשך שנות קיומו ביקרו בו כ-40 אלף איש ביום.
תקרת הקומה החמישית במחציתו הדרומית של המבנה החלה לקרוס ב-29 ביוני 1995 בשעה 17:52, בעת שהכלבו היה הומה בקהל קונים גדול במיוחד.
בעקבותיה התמוטטו כל הקומות שתחתיה וקברו תחתיהן את קהל הקונים ששהה בו.
כוחות הצלה חשו לאתר וציוד הצלה כבד לפינוי ההריסות הובא למקום.
בשל חשש לקריסת יתר חלקי המבנה כמעט והופסק בתחילתו החיפוש אחרי ניצולים, אך הוא נמשך לאחר חיזוק השרידים בכבלי מתכת.
הניצולה האחרונה מהכלבו, בת 19, חולצה מהריסותיו 17 ימים לאחר הקריסה.
בנוסף לאבדות בנפש הסבה ההתמוטטות נזק לרכוש בשווי של 216 מיליון דולר.
האסון גרם לזעם רב בציבור הקוריאני שהביא להפגנות המוניות.
בתחילה היה חשש שהתפוצצות גז או פעולת טרור של קוריאה הצפונית הביאו לקריסת הבניין, אך אפשרויות אלו נשללו במהרה.
חקירת האסון העלתה מספר רב של פגמים וליקויים שנפלו בבניין במהלך בנייתו וקיומו וביום האסון עצמו:
בתהליך הבנייה של הבניין נפלו ליקויים רבים שהחלישו את הבניין: בין היתר הבטון בבניין יוצר מתערובת לא תקנית וחלשה של צמנט ומי ים, לא נעשה בבטון מספר החיזוקים בברזל הנדרש, ועמודי התמך היו ברוחב של 60 סנטימטרים במקום 80.
הבניין תוכנן במקור כבית מגורים בעל ארבע קומות, והוסב במהלך הבנייה לכלבו.
לשם כך סולקו בו מספר עמודי תמך לשם התקנת דרגנועים.
בעל הבניין הוסיף לו קומה חמישית לאחר השלמתו שנועדה לשמש לזירת החלקה על מחליקיים, וזאת על מנת לציית לתוכנית בניין העיר המקומית שאסרה על הבניין לשמש ככלבו בלבד, אלא שבעליו של הכלבו התעלם מאזהרות שהבניין לא יוכל לשאת את הקומה הנוספת.
הוא גם מיקם בקומה החמישית מסעדות במקום זירת ההחלקה.
לצורך כך גם הוספה לרצפת הקומה החמישית מערכת חימום באמצעות צינורות, שהכבידה על הרצפה עוד יותר.
שלוש יחידות מיזוג האוויר של הכלבו הוצבו על תקרת הקומה החמישית.
ב-1993 הן הוזזו בגרירה לרוחב הגג למרות משקלן הרב ואגב כך החלישו אותו.
באפריל 1995 החלו להופיע סדקים בתקרה זו והם הלכו והתרחבו בגלל התנודות שהפיקו יחידות מיזוג האוויר תוך כדי פעולתן.
בבוקר יום האסון התרחבו עוד הסדקים בתקרת הקומה החמישית והנהלת הכלבו סגרה את הקומה החמישית לקונים וכיבתה את יחידות מיזוג האוויר, אך לא פינתה את הבניין כולו.
במהלך היום הלכו הסדקים והתרחבו, אך הבניין לא פונה.
בשעה 17:00 החלה תקרת הקומה החמישית לשקוע, אך פינוי הבניין כולו על ידי הנהלת הכלבו החל פחות מדקה לפני שהתמוטט.
האסון חשף שחיתות נרחבת ונטילת שוחד בקרב עובדי עיריית סיאול שהיו ממונים על אכיפת תקני הבנייה בעיר והביא לבחינה מחדש של תקנים אלו.
בעקבות האסון הועמדו מספר אישים לדין - בעל הכלבו לי ג'ון, בנו ועובדים של הכלבו וכן מספר עובדי עירייה שנטלו שוחד כדי להעלים עין מהבנייה הלקויה של המבנה.
הם הורשעו בעבירות שונות ונדונו לעונשי מאסר.
לי ג'ון נדון ל-10.5 שנות מאסר שהופחתו לשבע לאחר ערעור שהגיש.
הוא מת מספר חודשים לאחר שחרורו מהכלא, כתוצאה מסיבוכים של סוכרת, לחץ דם גבוה ומחלת כליות.
בעקבות האסון נפסקו לנפגעיו פיצויי נזיקין בסכום כולל של כ-350 מיליון דולר.
האסון זכה לסיקור במסגרת מספר תוכניות טלוויזיה, לרבות פרק בסדרה שניות מאסון.
אתר האסון פונה מהריסות ונותר ריק עד שנת 2000. לאחר מכן נבנה עליו מבנה מגורי יוקרה, שהושלם ב-2004.
בשנת 2025 שודרה סדרת תעודה של Netflix בשם "טרגדיות בקוריאה סיפורי ניצולים".
שניים מתוך פרקי הסדרה הוקדשו לאסון קריסת הכלבו בסמפונג.
ע"פ הסדרה 31 גופות שככל הנראה נמחצו תחת חמשת קומות הבטון, מעולם לא אותרו.
קריסת חניון הברזל באזור תעשייה רמת החייל בתל אביב הוא אירוע שהתרחש ב-5 בספטמבר 2016, ברחוב הברזל, פינת רחוב הנחושת (בצמוד לבניין בית החולים אסותא).
חניון תת-קרקעי בן ארבע קומות קרס בעת שהיה בשלבי בנייה אחרונים, ובעקבות הקריסה נהרגו 6 פועלים ו-23 נפצעו.
ההערכה היא כי קריסה של התקרה העליונה גררה קריסות נוספות של התקרות שמתחתיה.
החקירה בחשד לרשלנות שהוטלה על יחידת ההונאה של המשטרה, העלתה כי הקריסה נגרמה כתוצאה מליקוי רשלני בתכנון מצד מהנדס המבנה.
בדצמבר 2020 הוגש כתב אישום בגין גרימת מוות ברשלנות נגד חלק מהמעורבים.
החניון נבנה על מגרש של עיריית תל אביב למען החברה העירונית "אחוזות החוף".
במכרז להקמתו ותפעולו, במודל DBOT ל-20 שנה, זכתה חברת "אפריקה ישראל נכסים", שמסרה את מלאכת הבנייה לחברת "דניה סיבוס" (שתי החברות הן חברות בנות של חברת "אפריקה ישראל להשקעות").
אדריכלי החניון הם מושלי אלדר אדריכלים, ובקונסטרוקציה עסק משרד מילר-שנבל-צחר ושות' מהנדסים.
בניית החניון החלה בנובמבר 2014, והוא תוכנן להכיל חניה ל-540 מכוניות בארבע קומות תת-קרקעיות, בשטח של כ-17,000 מ"ר.
החניון נועד לשרת את באי מתחם רמת החייל, שבו שוכנים בית החולים אסותא (בצמוד לחניון), חברות רבות ומקומות בילוי.
מעל לחניון תוכנן המשך לפארק הירקון הסמוך.
עלות ההקמה נאמדה ב-64 מיליון ש"ח.
חברת "אפריקה ישראל נכסים" התחייבה לסיים את הקמת החניון עד סוף 2016, ונקבע שתשלם 500 אלף ש"ח על כל חודש פיגור בהפעלת החניון.
טרם קריסתו היה החניון בשלבי בנייה אחרונים, והיה אמור להיפתח בתוך שלושה שבועות.
בעת שכלי צמ"ה ביצע עבודות עפר על גג החניון, קרסה הקומה העליונה כשהיא ממוטטת תחתיה את שאר הקומות.
עבודות החילוץ נמשכו עד ל-10 בספטמבר 2016 בשעות אחר הצהריים, עם איתור גופתו של הנעדר האחרון.
בסך הכל נהרגו בקריסה 6 בני אדם.
בהליך החילוץ השתתפו לוחמים מגדוד תבור וגדוד קדם של חטיבת החילוץ של פיקוד העורף, בנוסף השתתפו יחידת החילוץ וההצלה הארצית, כבאות והצלה לישראל וזק"א בזיהוי ההרוגים.
באסון נהרגו אולג יעקובוב, בן 60 מתל אביב; אולג מישאלוב, בן 45 מעכו; עאהד רימאווי, בן 34 מבית רימא; מוחמד דוואבשה, בן 29 מדומא; רוסלן איסקוב, בן 28 מעכו; ודניס דיאצ'נקו, בן 28 מאוקראינה.
המשטרה פתחה בחקירה לבדוק אם מדובר ברשלנות מצד חברה הבנייה, "דניה סיבוס".
על החקירה הוטל צו איסור פרסום.
נחקרו כמה בכירים בחברות המפעילות את האתר, ובראשן של חברת הבנייה האחראית לעבודות הקמת החניון.
במקביל נודע כי בחודש מאי נפצעו בחניון שני עובדים בשל התמוטטות קורת בטון.
מינהל הבטיחות לא שלח מפקח מטעמו אחרי קריסת הקיר, והעבודות במקום נמשכו.
השפעה על חברת "אפריקה ישראל להשקעות" והחברות הבנות
שעות אחדות לאחר קריסת החניון הודיעה חברת "אפריקה ישראל נכסים" שחברת "דניה סיבוס" רכשה כיסוי ביטוחי עד לסך כולל של כ-122 מיליון ש"ח לפעילותה במיזם.
בהתאם לכך העריכה הנהלת "אפריקה ישראל נכסים" כי "הנזק הכספי לחברה אינו צפוי להסתכם בסכום מהותי".
באוקטובר 2017, חברת הביטוח "מגדל" שביטחה את חברת "דניה סיבוס" ניסתה להתחמק מתשלום פיצויים לקורבנות ולמשפחותיהם, בטענה כי החניון קרס בשל תאונת דרכים בשל רכב כבד שעמד על החניון והביא לקריסתו, ולא בשל כשל הנדסי וביצועי.
לכן, לפי הטענה, מדובר במאורע שהוא בגדר "תאונת דרכים", יש לדון בו מכוח חוק פיצויים לנפגעי תאונת דרכים ואין לקורבנות ולמשפחותיהם כל עילת תביעה כלפי "מגדל" מכוח פקודת הנזיקין.
התביעה בדיון בבית המשפט המחוזי בלוד.
בנובמבר 2018 הוציאה עיריית תל אביב היתר לבנייתו מחדש של חניון הברזל, וחברת דניה סיבוס החלה בבניית החניון מחדש.
במרץ 2020 הודיעה פרקליטות מחוז תל אביב על כוונתה להגיש כתבי אישום פליליים בקשר לאסון בכפוף לשימוע נגד חמישה אישים וארבעה תאגידים ובכללם חברת דניה סיבוס.
בדצמבר 2020 הוגש כתב אישום כנגד חנוך צחר, מבעליו של משרד המהנדסים מילר, שנבל, צחר ושות', כנגד המהנדס אריאל בבגנוב ממשרד ירון-שמעוני-שחם מהנדסים ויועצים וכנגד שתי החברות עצמן.
במקביל, הודיעה הפרקליטות על סגירת התיקים כנגד דניה סיבוס ומנכ"לה רונן גינזבורג, וכן כנגד מנהל הפרויקט מטעם חברת קידן ניהול פרויקטים בע"מ, אילן דונסקי, וכנגד מהנדסת נוספת ממשרד מילר ושות'.
על פי כתב האישום, התקשרה דניה סיבוס עם משרד מילר ושות' לביצוע התכנון הקונסטרוקטיבי, והתכנון שביצע צחר היה לכאורה מועד לכשל ושונה מהתכנון המקדמי שביצע משרד ירון-שמעוני-שחם עבור היזמית, "אחוזת נוף".
כן טען כתב האישום כי התוכנית החדשה שהוציא שחר הובאה לידיעת משרד ירון-שמעוני-שחם ואושרה על ידי המהנדס בבגנוב, מבלי שבוצעו הבדיקות הנדרשות.
כתב האישום ציין כי בהסכם בין דניה סיבוס למשרד מילר ושות' היה סעיף תמריץ כלכלי, שהשפיע לכאורה על רצונו של צחר לצמצם עד כמה שניתן את החפירה באזורי מי תהום.
אריאל בבג'נוב וחברת ירון-שמעוני-שחם הודו במסגרת הסכם טיעון במחדלים שיוחסו להם בכתב אישום מתוקן, בתחילת ההליך המשפטי.
במאי 2025 הורשע חנוך צחר בגרימת מוות ברשלנות של ששת הנספים באסון.
בספטמבר 2023 הגישה מדינת ישראל נגד חברת דניה סיבוס ומשרד המהנדסים צחר תביעה נזיקית על סך 3.3 מיליון ש"ח בגין הנזקים שנגרמו למדינה.
לטענת המדינה, ההתמוטטות אירעה בשל כשל חמור בתכנונו ההנדסי.
קריסטן קאשור היא סופרת פנטזיה אמריקאית.
גדלה באזור כפרי בפנסילבניה, והיא השנייה מתוך ארבעה ילדים במשפחתה.
ספר הביכורים שלה, "מחוננת", יצא באוקטובר 2008.
הספר היה מועמד לפרס אנדרה נורטון ולפרס ויליאם ס.
מוריס לספרות נוער בתחום המדע הבדיוני/פנטזיה.
הספר השני שלה, אש, פריקוול ל"מחוננת" כחלק מסדרת "שבע הממלכות", יצא באוקטובר 2009. ספרה השלישי, והאחרון בסדרת הממלכות, ביטרבלו, יצא במאי 2012.
בסוף 2016, קאשור הודיעה שייצא ספרה החדש, Jane, Unlimited, לקראת סוף שנת 2017.
לקאשור תואר שני בספרות מסימונס קולג', והיא מתגוררת בקיימברידג', מסצ'וסטס.
מחוננת, הוצאת כנרת, 2011, 413 עמודים, תרגום: אינגה מיכאלי
אש, הוצאת כנרת, 2012, 398 עמודים, תרגום: יעל אכמון
ביטרבלו, הוצאת כנרת זמורה ביתן, 2014, 540 עמודים, תרגום: יעל אכמון
קריסת בניין המגורים בעיר מגניטוגורסק שברוסיה התרחשה ב-31 בדצמבר 2018 בשעה 6:02 בבוקר, זמן מקומי, כאשר בלוק של בניין מגורים קרס חלקית בעקבות פיצוץ בלון גז.
על פי נתוני ממשלת רוסיה, נהרגו 39 איש, נפצעו 17 (אחד מהם תינוק בן עשרה חודשים שניצל) ושלושה הוכרזו נעדרים.
בניין המגורים שקרס הוא מבנה הן 10 קומות שנבנה בשנת 1973 בשדרות קרל מרקס מספר 164 והכיל 623 דירות.
בקריסה נהרסו או ניזוקו 48 מהן אשר שיכנו יחד 110 אנשים.
מהם, מאמינים כי 95 מהם שהו בבניין בזמן הקריסה.
על פי נתוני המשרד הפדרלי למצבי חירום ברוסיה קריסת המבנה נגרמה בעקבות פיצוץ גז.
לאחר קריסת הבלוק, דיירי הבניין הסמוך שלא קרס, פונו.
פקידי הממשלה הזהירו מפני סכנת התמוטטות של שאר הבניין.
הטמפרטורה באתר ההתמוטטות שנמדדה הייתה -17°C.
כמעט 1,400 עובדי חילוץ והצלה, סייעו בחילוץ האנשים מההריסות.
הם השתמשו בתנורי חימום מיוחדים על מנת לחמם אנשים שעדיין היו לכודים תחת ההריסות.
נשיא רוסיה ולדימיר פוטין, נסע לאתר ההתמוטטות, כדי לאמוד את הנזקים ולבחון את מאמצי ההצלה.
הוא גם ביקר פצועים בבית החולים המקומים.
בהצהרה לתקשורת הוא אמר כי "למרות עונת החגים, אנחנו צריכים להקדיש מחשבה עבור אלה שנספו ואלה שנפצעו."
ועדת החקירות של רוסיה ושירות הביטחון הפדרלי של רוסיה פתחו בחקירת האירוע ובדיקת הסיבה לפיצוץ, ההערכה היא כי הקריסה נגרמה מפיצוץ גז וכי לא מדובר בפיגוע טרור.
ב-1 בינואר 2019 שירותי החילוץ הודיעו כי לא נמצאו כל רכיבים של חומרי נפץ באתר.
ב-2 בינואר 2019 ממשלת מחוז צ'ליאבינסק הכריזה על יום אבל וב-3 בינואר ממשלת רוסיה הודיעה כי תשלם מיליון רובל לכל אחת מהמשפחות שנפגעו.
קריסצינה סְיָארְהְיֵיֵאוּנָה צימנואוסקאיה (בבלארוסית: Крысціна Сяргееўна Ціманоўская; ברוסית: Кристина Сергеевна Тимановская, קריסטינה סרגייבנה טימנובסקאיה; נולדה ב-19 בנובמבר 1996) היא אצנית בלארוסית.
צימנואוסקאיה זכתה במדליית כסף בריצת 100 מטר באליפות אירופה U23 2017, ובמדליית זהב בריצת 200 מטר באוניברסיאדת קיץ 2019 שנערכה בנאפולי, איטליה, וכן במדליית כסף במשחקים האירופיים (2019) שנערכו במינסק, בלארוס.
צימנואוסקאיה נולדה בעיירה קלימוביץ' במחוז מוהילב שבמזרח בלארוס.
בילדותה רצה להנאתה, ובהמשך הצטרפה לאתלטיקה תחרותית, וקיבלה הצעה ממאמן אולימפי להצטרף לאקדמיה שלו כשהייתה בסביבות גיל 15. הוריה חששו בתחילה, וחשבו שלא תשיג קריירה אתלטית, אך לבסוף הסכימו והשתכנעו על ידי צימאנואוסקאיה וסבתה.
צימנואוסקאיה השתתפה באולימפיאדת טוקיו 2020 בריצת 100 ו-200 מטר.
ב-30 ביולי 2021, במהלך המשחקים האולימפיים בטוקיו, מתחה צימנואוסקאיה ביקורת על גורמים בוועד האולימפי הבלארוסי, ואמרה שהם הכריחו אותה להתחרות במרוץ שליחות 4 × 400 מטר ללא הסכמתה.
ב-1 באוגוסט היא נלקחה לנמל התעופה טוקיו האנדה על ידי הצוות שלה בניגוד לרצונה, שם סירבה לעלות על טיסה חזרה לבלארוס.
היא זכתה להגנה ממשטרת טוקיו, ולבסוף קיבלה מקלט מדיני בפולין בסיוע משטרת יפן ושגרירות יפן בפולין.
קריסנסיו ז'ילברט סילביירו סירו סאמרוויל (בהולנדית: Crysencio Jilbert Sylverio Cirro Summerville; נולד ב-30 באוקטובר 2001) הוא כדורגלן הולנדי המשחק בעמדת שחקן הכנף בקבוצת וסטהאם יונייטד מהפריימרליג.
סאמרוויל שיחק בכל הנבחרות הצעירות של הולנד וכיום חלק מסגל הנבחרת עד גיל 21.
סאמרוויל נולד ברוטרדם שבהולנד להורים שמוצאם מסורינאם, והצטרף לאקדמיית הנוער של פיינורד בשנת 2008. במרץ 2018 חתם במועדון על חוזה מקצועני ראשון עד לקיץ 2021.
ב-12 בדצמבר 2018 הושאל לדורדרכט עד לסיום עונת 2018/2019 וערך את הופעת הבכורה שלו בליגת המשנה ההולנדית ב-13 בינואר 2019 מול דן בוס, כשנכנס כמחליף בדקה ה-70. ב-29 בינואר פתח לראשונה בהרכב ואף הבקיע את שער הבכורה שלו בקבוצה, בדקה השישית של המשחק.
באוגוסט 2019 הושאל לדן האג מליגת העל ההולנדית, וערך את הבכורה שלו בקבוצה ב-31 באוגוסט, בניצחון 0–1 על פנלו.
ב-26 באוקטובר כבש את שער הבכורה שלו עבור דן האג בניצחון 0–2 על ויטסה ארנהם, והפך לכובש הצעיר ביותר שהבקיע עבור המועדון בליגת העל.
במהלך תקופת ההשאלה שלו בדן האג הבקיע סאמרוויל שני שערים ובישל שלושה.
סאמרוויל שב לפיינורד עם תום תקופת ההשאלה שלו לקראת עונת 2020/2021, אך פורסם כי דחה הצעה לחתימה על הארכת חוזה מצד המועדון.
ב-16 בספטמבר 2020 חתם סאמרוויל בלידס יונייטד לשלוש שנים, תמורת סכום שפרטיו לא פורסמו.
את הבכורה שלו בפרמייר ליג ערך ב-17 בספטמבר, במשחק מול ניוקאסל יונייטד, כשהחליף את ראפיניה בדקה ה-67. ב-23 באוקטובר 2022 כבש את שער הבכורה שלו בליגה, בהפסד קבוצתו 2–3 לפולהאם.
ב-29 באוקטובר כבש בדקה ה-89 את שער הניצחון במשחק מול ליברפול שהסתיים בתוצאה 1–2, והיה לניצחון הראשון של לידס יונייטד באצטדיון אנפילד מאז אפריל 2001, ובנוסף קטע רצף של 29 משחקי בית ללא הפסד עבור המארחים.
ב-5 בנובמבר הבקיע שער ניצחון בפעם השנייה ברציפות, ושער שלישי בשלושה משחקים, במשחק מול בורנמות' שהסתיים בתוצאה 3–4.
לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי.
המשחק הסתיים בתוצאה 2-2, כשסאמרוויל מבקיע את שער השוויון חמש דקות לתוך תוספת הזמן.
ב-21 באוקטובר כבש צמד בניצחון 2–3 על נוריץ' סיטי.
ב-28 באוקטובר כבש צמד נוסף ובישל פעמיים בניצחון 1–4 על האדרספילד טאון.
ב-16 בדצמבר כבש את שערו העשירי בליגה בתיקו 1-1 מול קובנטרי סיטי.
ב-3 באוגוסט 2024 חתם על חוזה לחמש שנים בווסטהאם יונייטד מהפרמייר ליג, ששילמה תמורתו ללידס יונייטד 25 מיליון פאונד.
ב-17 באוגוסט ערך את הופעת הבכורה שלו כמחליף בדקה ה-73 במקומו של ג'רוד בואן בהפסד 1–2 לאסטון וילה.
סאמרוויל נולד בהולנד להורים ממוצא סורינאמי.
ב-2018 זכה יחד עם נבחרת הולנד עד גיל 17 באליפות אירופה בכדורגל לקבוצת גיל זו, כבש שער מול גרמניה בשלב הבתים של הטורניר ונכנס כמחליף במשחק הגמר מול איטליה, אותו ניצחה הולנד בבעיטות הכרעה.
קריסטן ג'וי שאל היא שחקנית, קומיקאית, מדבבת וסופרת אמריקאית אשר מוכרת במיוחד בזכות קולה הייחודי והסגנון הקומי הייחודי שלה.
לאורך השנים היא הופיעה בעשרות סדרות טלוויזיה, סרטי קולנוע, ודיבבה עשרות דמויות בסרטי וסדרות אנימציה.
כשחקנית היא התפרסמה במיוחד בזכות גילום הדמות מל בסדרת הטלוויזיה הקומית של HBO "טיסת הקונקורד", ובזכות גילום הדמות קרול פילבסיאן בסדרה הקומית הפוסט-אפוקליפטית של פוקס "האיש האחרון בעולם".
בנוסף, היא זכתה גם לאורך השנים לפרסום רב בזכות הופעותיה ככתבת קבועה בתוכנית האירוח הקומית "דיילי שואו" בין השנים 2008 ל-2016.
שאל נולדה בשנת 1978 בעיירה לונגמונט אשר במדינת קולורדו שבארצות הברית, למשפחה לותרנית ממוצא הולנדי.
היא גדלה בחוות הבקר של משפחתה, באזור כפרי בקרבת העיר בולדר.
אביה היה פועל בניין ואמה הייתה מזכירה.
יש לה אח, דייוויד, אשר מבוגר ממנה בשלוש שנים.
היא סיימה את לימודיה בתיכון סקייליין בשנת 1996 ולמדה בהמשך באוניברסיטת קולורדו בבולדר במשך שנה, לפני שהיא עברה לאוניברסיטת נורת'ווסטרן, שם היא סיימה את לימודיה בשנת 2000.
בהמשך של שנת 2000 היא עברה לניו יורק על מנת להתמקד בקריירת כקומיקאית ושחקנית.
פריצת הדרך הגדולה שלה הגיעה בשנת 2005 כאשר היא נכללה במאמר של המגזין ניו יורק "עשרת האנשים הכי מצחיקים בניו יורק שמעולם לא שמעתם עליהם".
בשנת 2006 שאל הופיעה בפסטיבל הקומדיה של HBO באספן, קולורדו, שם זכתה בפרס "הקומיקאי האלטרנטיבי הטוב ביותר".
היא גם זכתה בפרס השנתי השני של אנדי קאופמן (באירוח של פסטיבל הקומדיה בניו יורק), הסטנדאפ הנשי הטוב ביותר בטקס פרסי חיי הלילה בניו יורק 2006, ו"הסטנד אפ הנשי הטוב ביותר" בטקס פרסי ECNY לשנת 2007. כמו כן, בשנת 2006, שאלהופיע בעונה הראשונה של הקומדי סנטרל בתוכנית .
בשנת 2008 בפסטיבל הקומדיה הבינלאומי של מלבורן, היא זכתה בפרס בארי על המופע שלה "קריסטן שאל כמו שכנראה מעולם לא ראיתם" במקביל לנינה קונטי.
היא הנחתה את תוכנית הגיוון השבועית Hot Tub בלוס אנג'לס, שנבחרה ל"מופע הגיוון הטוב ביותר של 2005" על ידי סקר קוראי טיים אאוט בניו יורק.
היא הייתה חברה מייסדת של להקת התיאטרון The Striking Viking Story Pirates, המעבדת סיפורים של ילדים למערכונים ושירים.
שאל הופיעה בהופעה חיה בפסטיבל הפרינג' של אדינבורו 2007 בסקוטלנד, שם היא הייתה אחת משישה שחקנים (שנבחרו מתוך למעלה ממאתיים הפקות אמריקאיות בפרינג') שהתבקשו להופיע ב-"Fringe USA" בחסות הקונסול הכללי של ארצות הברית.
עם שובה לפסטיבל הפרינג' של אדינבורו באוגוסט 2008, היא הייתה מועמדת לפרס איף קומדי עבור המופע המשותף שלה ושל קורט בראונהאולר.
בשנת 2008, היא הופיעה בשבוע החדשות הטובות במהלך פסטיבל הקומדיה הבינלאומי של מלבורן.
שאל הופיעה גם ברויאל אלברט הול, לונדון, במסגרת נשפי השוטר החשאי 2008 מופע צדקה עבור אמנסטי אינטרנשיונל, ובפסטיבל המוזיקה של בונארו ב־2009.
בשנת 2010, שאל הופיעה במופע הסטנד אפ בניו יורק של ג'ון אוליבר ובפסטיבל סוליד סאונד במוזיאון מסצ'וסטס לאמנות עכשווית.
ב-10 ביוני 2009, שידרה שאל את תוכנית הרדיו הראשונה שלה, High Five!!, בערוץ 'RawDog' של Sirius XM יחד עם שותפה מהעבר קורט בראונהאולר.
ב-2013 השניים שיתפו שוב פעולה בתוכנית הרדיו "Radiolab".
לאורך השנים שאל שיחק בסרטי קולנוע שונים.
התפקיד הראשון שלה בקולנוע היה בשנת 2001 כאשר היה לה תפקיד קטן בסרט הקומדיה הרומנטית "קייט ולאופולד".
בתחילת הקריירה הטלוויזיונית של שאל היא השתתפה בתפקידי אורח בסדרות שונות בהם בפרק של "חוק וסדר:מדור מיוחד" ב-2004, בסדרה "חוק וסדר: כוונה פלילית", בפרק בסדרה "איך פגשתי את אמא" ב-2007, ובפרק הראשון של הסדרה "מד מן".
בשנת 2008, היא הצטרפה לתוכנית הדיילי שואו ככתבת קבועה.
בשנת 2007, שאל שיחקה בסדרה הקומית של HBO "טיסת הקונקורד", בתפקיד מל.
על תפקיד זה היא הייתה בהמשך במועמדות לפרס של אנטרטיינמנט ויקלי לשחקנית המשנה הטובה ביותר בסדרה קומית ב-2009.
בין השנים 2015 ל-2019 שיחקה בתפקיד ראשי בסדרה הקומית הפוסט-אפוקליפטית "האיש האחרון בעולם" בה היא גילמה את קרול פילבסאן אשר מחליטה להתחתן עם פיל מילר, הדמות הראשית, במטרה לאכלס מחדש את כדור הארץ.
ב-2021 החלה להופיע בסדרת הטלוויזיה של דיסני+ "אגודת בנדיקט המסתורית" בתפקיד "מספר שתיים".
ב-2022 החלה להופיעה בתפקיד אורחת כמדריכה בסדרה של רשת FX "מה שקורה בצללים".
על תפקידה זה הייתה מועמדת לפרס סטלייט לשחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה (2025)
בשנת 2025 ביצעה הופעת אורח, כאחת משלושת האחיות האפורות, בפרק הבכורה של עונתה השנייה של הסדרה "פרסי ג'קסון והאולימפיים" מבית דיסני+".
ב-2006 דיבבה מספר דמויות בשבעה פרקים בסדרת האנימציה "Freak Show".
בשנה שלאחר מכן דיבבה את הדמות תמי טנג'רין בסדרת האנימציה "Aqua Teen Hunger Force".
בשנת 2009, היא דיבבה את דמות הפיה הירוקה בפרק של סדרת האנימציה "Snake 'n' Bacon".
בשנת 2010 דיבבה את הדמות ויקטוריה בסט בסדרת האנימציה "WordGirl" של רשת PBS.
באותה השנה היא דיבבה את מכשפת הדלעת ומכשפת הארמון בסרט האנימציה "שרק לנצח".
החל משנת 2011 שאל מדבבת את דמותה של לואיז בלצ'ר, החברה הצעירה והשובבה ביותר במשפחת בלצ'ר, בסדרת האנימציה המצליחה של רשת פוקס "ההמבורגרים של בוב".
כמו כן, בשנת 2011, שאל דיבבה את דמותה של טאפי, מושא אהבתו של מילהאוס, בפרק "Homer Scissorhands" של "משפחת סימפסון".
שמה נכתב בתחילה בטעות בקרדיטים של הפרק עם שגיאת כתיב, והדבר הוביל להתנצלות בפרק הבא של משפחת סימפסון כאשר בארט סימפסון כתב על הלוח בתחילת הפרק, "It's Kristen Schaal, not Kristen Schall".
בין השנים 2012 עד 2016 היא דיבבה את הדמות מייבל פינס אשר הינה אחת הדמויות הראשיות בסדרה המונפשת של ערוץ דיסני "גרוויטי פולס".
בשנת 2013 היא דיבבה את הדמות טיפי בשני פרקים של הסדרה המונפשת למבוגרים "ארצ'ר".
בשנת 2014 היא דיבבה את דמותה של הדינוזאורית הכחולה טריקסי בסרט הקצר "צעצוע של סיפור: ההסתבכות" ובסרט הקצר "צעצוע של סיפור: הזמן שנשכח".
בין השנים 2014 עד 2020 היא דיבבה את הדמות שרה-לין בסדרת האנימציה של נטפליקס למבוגרים "בוג'ק הורסמן".
בשנת 2017 הייתה מועמדות לפרס אמי בקטגוריית הדיבוב הטוב ביותר על תפקיד זה.
בשנת 2021 היא דיבבה את הדמות סטייסי בסדרת האנימציה "Bless the Harts" ודיבבה גם את הדמות בלה בלוף בפרק של סדרת האנימציה "אמפיביה".
בשנת 2022 גילמה את הדמות לואיז בלצ'ר בסרט האנימציה "הבורגרים של בוב: הסרט" אשר היה עיבוד קולנועי לסדרה המונפשת.
באותה השנה היא כיכבה גם בתפקיד אורח בסדרת האנימציה "סקובי-דו ונחש מי?".
שאל כתבה ספר הומוריסטי בשם "The Sexy Book of Sexy Sex", יחד עם בעלה, ריץ' בלומקוויסט.
הספר פורסם ביולי 2010 בהוצאת כרוניקל.
במקור היא התכוונה שהם יכתבו את הספר תחת שמות בדויים, "כי אני לא רוצה שאף אחד ידמיין אותי עושה את הדברים האלה", אבל הבינה שיהיה קשה יותר לקדם את הספר מבלי להשתמש בשמות האמיתיים שלהם.
בשנת 2012 שאל נישאה לריץ' בלומקוויסט, אחד מכותבי הדיילי שואו.
לבני הזוג יש ילדה משותפת אחת שנולדה ב-2018. שאל גרה עם משפחתה בלוס אנג'לס.
בשנת 2017, במהלך פעילות צדקה היא חשפה כי היא סבלה מהריון חוץ רחמי תוך כדי הקלטה של פרק של גרוויטי פולס.
היא איבדה לפחות שני ליטר דם, ועברה ניתוח חירום לאחר שהובהלה לבית החולים.
באוקטובר 2023, שאל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
פרס אנני לדיבוב הטוב ביותר2012–2013רוק 30הייזל ואסרניים11 פרקים2012–2014הרפתקאות פין וג'ייקג'ייק ג'וניור (דיבוב)4 פרקים2012–2016גרוויטי פולסמייבל פינס (דיבוב)תפקיד ראשי ב-39 פרקים2013–2016Comedy Bang!
+שנהשם המשחקתפקידסימוכין2010Toy Story 3: The Video Gameטריקסי2019Anthemסיירנה
Yearשיראמןסימוכין2011"Conversation 16"דה נשיונל2014"Tacky" (פרודיה על שירו של פארל ויליאמס "Happy")וירד אל ינקוביק
קריסת הבנקים בארצות הברית ב-2023 היה משבר כלכלי שנמשך 5 ימים במרץ 2023. במשבר, 3 בנקים בינוניים: סילברגייט בנק , סיליקון ואלי בנק וסיגנצ'ר בנק , פשטו רגל, עקב שינויים טכנולוגים שהתרחשו בעולם, ביניהם משבר אנרגיה גלובלי.
הבנק הראשון שפשט רגל, הוא בנק סילברגייט, בנק אמריקאי אשר מתמחה בשירותים לחברות הייטק והון סיכון.
הבנק נסגר על ידי הממשל האמריקאי בתחילת מרץ 2023, אחרי שספג הפסדים כבדים בהלוואותיו.
לאחר מכן נסגרו עוד 2 בנקים, ביניהם בנק סיגנצ'ר ובנק סיליקון וואלי.
סיליקון וואלי, הבולט מביניהם, הפסיד 1.8 מיליארד דולר ברבעון האחרון, והתברר לאחר מכן שהוא לא מעניק את השירותים שהבטיח ללקוחותיו.
ב-10 במרץ 2023 קרס הבנק האמריקאי סיליקון ואלי בנק (SVB) לאחר הסתערות משיכות שגרמה לקריסת הבנק הגדולה ביותר מאז המשבר הכלכלי העולמי ב-2008 והשנייה בגודלו בהיסטוריה של ארצות הברית.
קריסת הבנק פגעה בחברות הזנק (גם בישראל), כשרבות מהן לא יכולות למשוך את כספן מהבנק.
חברות טכנולוגיה, מדיה ואף יקבים הושפעו גם הם.
במהלך מגפת הקורונה חווה מגזר הטכנולוגיה תקופה של צמיחה.
בהתבסס על עלייה בפיקדונות בשנת 2021, רכש SVB איגרת חוב של מחלקת האוצר של ארצות הברית לטווח ארוך.
ערך השוק של איגרות חוב אלה ירד כאשר הפדרל ריזרב העלה את הריבית כדי לבלום את עליית האינפלציה.
ריבית גבוהה יותר גם העלתה את עלויות האשראי בכל המשק וכמה לקוחות של הבנק החלו למשוך כסף כדי לענות על צורכי הנזילות שלהם.
כדי לגייס מזומנים לתשלום משיכות המפקידים שלה, הודיע SVB ב-8 במרץ כי מכר ניירות ערך בשווי של למעלה מ-21 מיליארד דולר אמריקאי, לווה 15 מיליארד ויקיים מכירת חירום של חלק מהון המניות שלה כדי לגייס 2.25 מיליארד דולר.
ההודעה, יחד עם אזהרות ממשקיעים בולטים בעמק הסיליקון, גרמו לגל משיכת כספים כאשר לקוחות משכו כספים בסך 42 מיליארד דולר עד למחרת.
בבוקר 10 במרץ 2023 תפסה המחלקה להגנה פיננסית וחדשנות של קליפורניה (DFPI) את השליטה על הבנק והעבירה אותו לכינוס נכסים של התאגיד הפדרלי לביטוח פיקדונות (FDIC).
ה-FDIC הקים את הבנק הלאומי לביטוח פיקדונות של סנטה קלרה, לשירות פיקדונות המבוטחים והודיע כי הוא יתחיל לשלם דיבידנדים עבור פיקדונות לא מבוטחים בשבוע הבא; הדיבידנדים מומנו מתמורה ממכירת נכסי SVB.
כ-89 אחוזים מ-172 מיליארד הדולר של התחייבויות הבנק עברו את המקסימום המבוטח על ידי ה-FDIC.
יומיים לאחר הקריסה קיבל ה-FDIC סמכות יוצאת דופן ממחלקת האוצר והודיע במשותף עם סוכנויות אחרות שלכל המפקידים תהיה גישה מלאה לכספים שלהם למחרת בבוקר.
הקריסה היא חלק מקריסת הבנקים בארצות הברית.
בנק סיליקון ואלי היה בנק מסחרי שנוסד ב-1983 ומרכזו בסנטה קלרה, קליפורניה.
עד קריסתו היה SVB הבנק ה-16 בגודלו בארצות הברית ונטה מאוד לשירות חברות ואישים מתעשיית הטכנולוגיה.
כמעט מחצית מחברות הבריאות והטכנולוגיה הנתמכות על ידי הון סיכון בארצות הברית מומנו על ידי הבנק.
חברות כמו Airbnb, סיסקו מערכות, Fitbit ופינטרסט היו לקוחות של הבנק.
בנוסף למימון חברות מגובות סיכון, SVB היה ידוע כמקור לבנקאות פרטית, קווי אשראי אישיים ומשכנתאות ליזמי טכנולוגיה.
בנק עמק הסיליקון דרש מערכת יחסים בלעדית של הלוואות מהבנק.
לפני 9 במרץ 2023, SVB היה ב"מצב פיננסי תקין", על פי המחלקה להגנה פיננסית וחדשנות של קליפורניה, אם כי מספר גדל של מוכרי שורט החלו למקד ל-SVB מוקדם יותר השנה.
העובדים קיבלו את הבונוסים השנתיים שלהם ב-10 במרץ 2023, שעות לפני שהממשלה השתלטה על החברה.
נכון לדו"ח הרבעוני האחרון של הבנק, שהוגש ב-31 בדצמבר 2022, הוא החזיק 209 מיליארד דולר בנכסים ו-175.5 מיליארד דולר בפיקדונות, מתוכם העריך הבנק ש-151.6 מיליארד דולר (86.4 אחוזים) לא היו מבוטחים.
פיקדונות הבנק עלו מ-62 מיליארד דולר במרץ 2020 ל-124 מיליארד דולר במרץ 2021, נהנים מהשפעת מגפת הקורונה על המדע והטכנולוגיה .
רוב הפיקדונות הללו הושקעו באג"ח אוצר ארוכות טווח, שכן הבנק ביקש החזר גבוה יותר על ההשקעה מאשר אג"ח לטווח קצר יותר.
שווי השוק של איגרות החוב ארוכות הטווח הללו ירד כאשר הריבית עלתה במהלך עליית האינפלציה העולמית (2021 ואילך), והן הפכו פחות אטרקטיביות כהשקעות.
באפריל 2022 פרש סמנכ"ל הסיכונים של SVB מתפקידו, ומחליפו נבחר רק בינואר 2023 - תקופה שחפפה לתקופת העלאות הריבית.
בסוף 2022, ההפסדים הבלתי ממומשים לשוק עבור ניירות ערך המוחזקים עד לפדיון עלו על 15 מיליארד דולר.
במקביל משכו חברות הזנק פיקדונות מהבנק כדי לממן את פעילותן, מכיוון שהיה קשה יותר להשיג מימון פרטי.
כדי לגייס מזומנים הדרושים למימון המשיכות, הבנק מכר את כל ניירות הערך הזמינים למכירה שלו, והפסיד 1.8 מיליארד דולר.
הבנק ספג ביקורת על תזמון הודעתו זמן קצר לאחר שסילברגייט בנק, שפנה למשתמשי מטבעות מבוזרים, החל להפסיק את פעילותו.
מספר מומחי בנקאות אמרו שהבנק היה מנהל את הסיכונים שלו טוב יותר לולא חוק הצמיחה הכלכלית, סיוע רגולטורי והגנת הצרכן, שנחקק ב-2018 ונתמך על ידי מנכ"ל SVB, גרג בקר , שהפחית את התדירות ומספר התרחישים הנדרשים למבחני לחץ שיושמו במסגרת חוק דוד-פרנק עבור בנקים עם פחות מ-250 מיליארד דולר בנכסים.
בשבוע שלפני הקריסה הודיעה חברת הדירוג ל-SVB Financial, חברת האחזקות של הבנק, כי היא עומדת בפני הורדה פוטנציאלית של דירוג האשראי בגלל הפסדים שלא מומשו.
ב-8 במרץ 2023 הודיע SVB שמכר השקעותיו בשווי 21 מיליארד דולר, לווה 15 מיליארד ויקיים מכירת חירום של מניותיו כדי לגייס 2.25 מיליארד דולר.
למרות הצעדים שנקט הבנק, הורידה מודי'ס את דירוג SVB ב-8 במרץ.
משקיעים במספר חברות הון סיכון, כולל חברת Founders Fund של פיטר ת'יל, דחקו בחברות הפורטפוליו שלהן למשוך את הפקדותיהן מהבנק.
עד סגירת העסקים ב-9 במרץ משכו הלקוחות 42 מיליארד דולר, מה שהותיר את הבנק עם יתרת מזומנים שלילית של כ-958 מיליון דולר.
בין חברות השירותים הפיננסיים שקיבלו כסף מלקוחות SVB היו Brex, ג'יי פי מורגן צ'ייס, מורגן סטנלי ו-First Republic Bank.
קרנות הון סיכון, כולל Founders Fund, Union Square Ventures ו-Coatue Management, עודדו חברות בתיקים שלהן להימנע מהשפעה מקריסה של SVB על ידי משיכת כספן, ו-Founders Fund משכה את כל הכספים שלה מהבנק עד בבוקר 9 במרץ.
שווי המניות של SVB צנח עד לביצוע עצירת מסחר בבוקר 10 במרץ.
ב-27 בפברואר מכר מנכ"ל SVB Financial Group, גרג בקר, 12,451 מניות של החברה, בשווי 3.6 מיליון דולר, באמצעות תוכנית מסחר מנהלים שהגיש לוועדה לניירות ערך ולבורסות (SEC) לפי כלל 10b5-1 ב-26 בינואר.
הכלל ספג ביקורת כפרצה המאפשרת סחר במידע פנים.
החל מה-1 באפריל, ה-SEC ידרוש תקופת צינון מינימלית של 90 יום עבור רוב תוכניות המסחר של המנהלים.
בבוקר 10 במרץ הגיעו בוחנים מהפדרל ריזרב והתאגיד הפדרלי לביטוח פיקדונות (FDIC) למשרדי SVB כדי להעריך את כספי החברה.
מספר שעות לאחר מכן הוציאה המחלקה להגנה פיננסית וחדשנות של קליפורניה (DFPI) צו השתלטות על SVB, בטענה לחוסר נזילות וחדלות פירעון, ומינתה את ה-FDIC ככונס נכסים.
ה-FDIC הקים את הבנק הלאומי לביטוח פיקדונות של סנטה קלרה כדי לפתוח מחדש את סניפי הבנק ביום שני שלאחר מכן ולאפשר גישה לפיקדונות מבוטחים, והוא פתח מכירה פומבית במהלך סוף השבוע כדי למצוא קונה לבנק הכושל.
קריסת SVB הייתה הגדולה ביותר המשבר הכלכלי ב-2008 והשני בגודלו בהיסטוריה של ארצות הברית.
הבנק הפדרלי של סן פרנסיסקו הצהיר כי מנכ"ל הבנק גרג בקר כבר אינו בדירקטוריון שלו.
לפי הדו"חות הכספיים מ-31 בדצמבר 2022, פיקדונות לא מבוטחים נאמדו בכ-89% מסך ההפקדות בבנק.
עם זאת, Moody's Investor Service דיווחה ב-10 במרץ כי היא צופה 80-90% שיעור הבראה של מפקידים לא מבוטחים.
ה-FDIC אמר שהוא יתחיל לכסות פיקדונות לא מבוטחים בדיבידנדים מיוחדים תוך ימים לאחר חיסול נכסי SVB.
ה-FDIC הודיע לעובדי בנק עמק הסיליקון שהם ישחררו בעוד 45 ימים; בינתיים היא הציעה לעובדים שכירים העלאה של 50% ולעובדים לפי שעה שכר כפול על כל שעות נוספות.
מזכירת האוצר, ג'נט ילן, שללה את האפשרות של חילוץ SVB מחובותיו.
בהודעה ב-12 במרץ הודיעו מחלקת האוצר, הפדרל ריזרב וה-FDIC כי כל המפקידים יקבלו את כספם ללא הוצאה של כספי משלם המיסים.
בנק אנגליה פרסם הצהרה כי הוא מבקש צו בית משפט להכניס את חברת הבת של הבנק ב להליך חדלות פירעון בנקאי.
הבנק לפיתוח שאנגחאי פודונג פרסם הצהרה כי הפעילות המשותפת שלו עם SVB לא הושפעו מהקריסה החל מה-11 במרץ.
ב-13 במרץ 2023 פורסם כי HSBC UK הסכימה לרכוש את בנק סיליקון ואלי בבריטניה תמורת לירה שטרלינג אחת בעסקת הצלה, ללא עלות משלם המיסים וכשהמפקידים מוגנים באופן מלא.
מומחים הבהירו כי קריסת SVB לא צפויה להוות סיכון מערכתי למערכת הפיננסית בארצות הברית.
עם זאת, אף על פי שמומחים חושבים שההשפעות הללו הן זמניות, קריסת הבנק יצרה קשיים בקרב כמה חברות הזנק טכנולוגיות, וחברות המחזיקות בפיקדונות לא מבוטחים משמעותיים ותזרים מזומנים נמוך עמדו בפני סיכונים משמעותיים.
חברות הזנק רבות לא הצליחו למשוך כסף, וכתוצאה מכך חברות לקחו הלוואות לתשלום שכר.
מכיוון שחוק מדינת קליפורניה מחייב תשלום שכר לעובדים תוך מספר מסוים של ימים, חוסר יכולת מתמשך לגשת להפקדות עלול לגרום למספר רב של חברות להוציא עובדים לחופשה ללא תשלום, לצמצם את כוח האדם שלהם באמצעות פיטורים, או להיסגר לחלוטין.
קריסת הבנק גם מפחיתה את המימון הזמין לחברות הזנק בשוק חובות הסיכון, שחשיבותו גדלה ככל שחברות הון סיכון צמצמו באופן דרמטי את השקעותיהן.
חברת המסחר האלקטרוני Etsy נאלצה לעכב את תשלומי המוכרים, מפני שהיא השתמשה ב-SVB כדי לשלוח פיקדונות למוכרים מסוימים.
קריסת הבנק חלה במקביל לתחילתו של כנס South by Southwest Interactive השנתי מבוסס הסטארטאפים באוסטין, טקסס.
עם זאת, מלבד הפרעה מסוימת שנגרמה על ידי כרטיסי אשראי של SVB, האירוע התנהל בשלווה יחסית.
בהגשת הוועדה לניירות ערך (SEC) חשפה חברת הזרמת המדיה Roku כי כרבע ממאגרי המזומנים של החברה - 487 מיליון דולר - הוחזקו על ידי SVB.
חברות נוספות שהושפעו מהקריסה כוללות את מפתחת משחקי הווידאו Roblox Corporation ושירות שיתוף הווידאו באינטרנט Vimeo.
יותר מ-1,500 חברות הזנק טכנולוגיות הקשורות להתחממות העולמית לקחו הלוואות או שהיו להם קווי אשראי עם הבנק.
הקריסה הגיעה בזמן רגיש, בו חברות רבות כאלה הגדילו את ההיקף כדי לעמוד בביקוש הצפוי מחוק הפחתת האינפלציה של 2022.
מחוץ לתחום חברות ההזנק הטכנולוגיות, גם חברת ווקס מדיה ריכזה את המזומנים שלה בבנק, וכרטיסי האשראי שלה שהונפקו על ידי SVB הפסיקו לעבוד.
גם תעשיית היין של קליפורניה הושפעה מקריסתה של SVB, שכן היא הייתה בנקאית מובילה ביקבים האזוריים.
כמה מיקבי אורגון נפגעו גם הם.
לפי הדיווחים, לאיש העסקים מארק קיובן היו מיליונים בבנק, יחד עם המיזם הצדדי שלו Cost Plus Drugs.
מאז 2002 הרוויח הרוויח יותר מ-2 מיליארד דולר הלוואות והשקעות, כולל 1.6 מיליארד דולר הלוואות מאז 2014, לבניית דיור בר-השגה בעמק הסיליקון ובסן פרנסיסקו, כמו גם במסצ'וסטס (מרכישת בוסטון פרייבט ב-2021).
שווי השוק של בנקים בארצות הברית ירד ביחד ב-100 מיליארד דולר ביומיים, והבנקים האירופיים הפסידו 50 מיליארד דולר.
ההפסדים של SVB הדגישו את האתגר עמו עלולים להתמודד בנקים כאשר העלאות הריבית מפחיתות את שווי השוק של איגרות החוב שהם רכשו בריבית נמוכה.
חברות מסוימות חיפשו ביטחון עם בנקים מסחריים גדולים יותר, והעבירו את הפיקדונות שלהן מבנקים אזוריים כדוגמת סיליקון ואלי בנק, מה שמעלה חששות לגבי אי יציבות נוספת במגזר הבנקאי.
כמה בנקים, כמו First Republic Bank ו-Western Alliance Bancorporation, פרסמו הודעות לעיתונות שביקשו להרגיע את המשקיעים.
הוא לא השתתף במבחני לחץ תקופתיים לפי החוק, שכן הסף לדרישה זו הועלה בשנת 2018. מנכ"ל SVB היה בין אלו שביקשו את השינוי.
ב-12 במרץ 2023 נסגר גם בנק Signature, אותו הקים בנק הפועלים, ונלקח לידי מחלקת השירותים הפיננסיים של מדינת ניו יורק.
בעקבות קריסות הבנקים הכריז הפדרל ריזרב על יצירת תוכנית מימון בנקאית לחיזוק נזילות עבור בנקים אחרים בסיכון.
נשיא ארצות הברית ג'ו ביידן שוחח על הקריסה עם מושל קליפורניה גווין ניוסם ב-11 במרץ.
היועצת הכלכלית של הבית הלבן, ססיליה ראוס, הביעה אמון בחוסנה של מערכת הבנקאות.
מזכירת האוצר, ג'נט ילן, שללה את חילוץ המשקיעים והנושים של סיליקון ואלי בנק.
משקיעי ההון סיכון גארי טאן ודייוויד סאקס, מנהל קרן הגידור ביל אקמן והסנאטור של קליפורניה סקוט וינר קראו להתערבות ממשלתית כדי להגן על מפקידים לא מבוטחים.
חברי בית הנבחרים רובן גייגו מאריזונה ואריק סוולוול מקליפורניה קראו לבצע את המשיכות במלואן, ואילו רו קאנה ובראד שרמן מקליפורניה קראו למחלקת האוצר ול-FDIC לאשר שהמפקידים יהיו מוגנים כדי שיוכלו לשלם שכר.
מאט גייטס מפלורידה והמועמדים הרפובליקנים לנשיאות ויווק ראמסוואמי וניקי היילי הביעו התנגדות לכל חילוץ של הבנק מחובותיו במימון משלם המיסים.
ראמסוואמי הציע להעלות במקום את מגבלת ביטוח הפיקדונות של הBank Term Funding Program-FDIC.
ניוסם וחברת בית הנבחרים אנה אשו מקליפורניה שיבחו את הכרזת ה-FDIC כי הוא יגן על המפקידים מבלי להשפיע על משלמי המיסים באמצעות תוכנית המימון לתקופות הבנקים.
ראש עיריית סן חוזה מאט מאהן מתח ביקורת על תגובת הממשלה הפדרלית לכישלון הבנק כאיטית ומעידה על אי הבנתה לגבי השפעת חברות ההזנק בעמק הסיליקון על הכלכלה הלאומית.
קאנה ומאהן קראו להחזיר את הרווחים מהמכירה האחרונה של מניות SVB של המנכ"ל גרג בקר ולהחזיר אותם למפקידים.
תומכי מטבעות קריפטו הביאו את הקריסה כסיבה נוספת לתמיכה במערכת מוניטרית מבוזרת.
אחרים במגזר הטכנולוגי הציעו שאירועים אחרונים בעסקי המטבעות הקריפטוגרפיים, כמו פשיטת הרגל של FTX והופעתם של בנקים ממוקדי מטבעות מבוזרים, התנו את המפקידים להיכנס לפאניקה, וציינו כי לערבות המוגבלת של ה-FDIC אין אח ורע במטבעות קריפטו.
בשל תעשיית ההיי-טק בישראל ותיאורה של ישראל כאומת הזנק שכלכלתה מבוססת במידה ניכרת על חברות הזנק והיי-טק, עוררה קריסת הבנק חשש גדול במדינה.
חברות בבעלות ישראלית, הנסחרות ב ובניו יורק, כמו אאוטבריין, סימילרווב, פאגאיה טכנולוגיות ורביט סופטוור ו-WalkMe, הודיעו על קשרים עם הבנק.
בשל הדומיננטיות של הבנק בשוק חברות ההזנק, גם הישראליות, הייתה תעשיית ההיי-טק הישראלית להינזק במיליארדי דולרים.
משרד האוצר, יחד עם בנק ישראל, רשות ניירות ערך ורשות החדשנות, הקים צוות מיוחד לבחינת השלכותיה של קריסת הבנק.
גם הבנקים הגדולים בישראל - הפועלים, לאומי, דיסקונט ומזרחי טפחות - הודיעו על הקמת צוותי חירום שנועדו לסייע לחברות הייטק שהפקידו עשרות מיליארדי דולרים בבנק לקבל את כספן.
קריסת בנק מתרחשת כאשר בנק אינו מסוגל לעמוד בהתחייבויותיו כלפי מפקידיו או נושים אחרים מפני שהפך לחדל פירעון או נקלע למשבר נזילות שלא מאפשר לו לעמוד בהתחייבויותיו.
בנק בדרך כלל קורס כלכלית כאשר שווי השוק של נכסיו יורד לערך הנמוך משווי השוק של התחייבויותיו.
הבנק חדל הפירעון לווה מבנקים אחרים בעלי יכולת פירעון או מוכר את נכסיו במחיר נמוך משווי השוק שלו כדי לייצר כסף נזיל לשלם למפקידיו לפי דרישה.
חוסר יכולת של הבנקים האחרים להלוות כסף נזיל לבנק חדל הפירעון יוצר הסתערות משיכות בקרב המפקידים, כאשר יותר מפקידים מנסים להוציא מהבנק פיקדונות מזומנים.
לפיכך, הבנק אינו מסוגל לעמוד בדרישותיהם של כל מפקידיו בזמן.
הסוכנות הממשלתית הרגולטורית עשויה אף להשתלט על הבנק אם ההון העצמי שלו נמוך מהמינימום הרגולטורי.
קריסת בנק נחשבת בדרך כלל לבעלת חשיבות רבה יותר מאשר קריסה של חברות עסקיות מסוגים אחרים, בגלל הקישוריות והשבריריות של מוסדות בנקאיים.
מחקרים הראו כי שווי השוק של לקוחות הבנקים הקורסים מושפע לרעה במועד הודעות הכישלון.
לעיתים קרובות חוששים שהשפעות של קריסת בנק אחד עלולה להתפשט במהירות ברחבי המשק ואולי לגרום לקריסה של בנקים אחרים, גם אם הבנקים הללו היו בעלי יכולת פירעון.
לפיכך, להשפעת הגלישה של הסתערות משיכות או סיכון מערכתי יש השפעה מכפילה על כל הבנקים והמוסדות הפיננסיים, מה שמוביל להשפעה גדולה יותר של קריסות בנקים במשק.
כתוצאה מכך, מוסדות בנקאיים נתונים בדרך כלל לרגולציה קפדנית, וקריסות בנקים הן עניין מרכזי במדיניות ציבורית במדינות ברחבי העולם.
בארצות הברית, הפקדות בחשבונות חיסכון ועובר ושב מגובים על ידי התאגיד הפדרלי לביטוח פיקדונות (FDIC).
נכון להיום, כל בעל חשבון מבוטח בסכום של עד 250,000 דולר במקרה של קריסת בנק.
כאשר בנק קורס, בנוסף לביטוח הפיקדונות, ה-FDIC משמש ככונס הנכסים של הבנק הקורס, משתלט על נכסי הבנק ומחליט כיצד להסדיר את חובותיו.
מספר הקריסות הבנקאיות נעקב ומפורסם על ידי ה-FDIC מאז 1934, והוא ירד לאחר שיא ב-2010 עקב המשבר הכלכלי העולמי של 2007–2008.
לא ניתנת הודעה מוקדמת לציבור כאשר בנק קורס.
בנסיבות אידיאליות, קריסה בנקאית עשויה להתרחש מבלי שלקוחות יאבדו גישה לכספיהם בכל שלב.
לדוגמה, לאחר שב-2008 קרס בנק הצליח ה-FDIC לתווך בעסקה בה קנה ג'יי פי מורגן צ'ייס את הנכסים של הבנק תמורת 1.9 מיליארד דולר.
לקוחות קיימים הפכו מיד ללקוחות ג'יי פי מורגן, ללא הפרעה ביכולתם להשתמש בכרטיסי הכספומט שלהם או לבצע פעולות בנקאיות בסניפים.
מדיניות כזו נועדה למנוע גל משיכת כספים מהבנק שעלולות לגרום לנזק כלכלי בקנה מידה רחב יותר.
קריסת בנק רלוונטית לא רק למדינה שבה הוא נמצא, אלא לכל שאר המדינות איתן הוא מנהל עסקים.
הדינמיקה הזו הודגשה במהלך המשבר הכלכלי העולמי ב-2007–2008, כאשר הקריסות של בנקי השקעות גדולים השפיעו על הכלכלות המקומיות ברחבי העולם.
החיבור הזה בא לידי ביטוי לא רק בהתייחס לעסקאות שנקבעו בין חברות גדולות ממקומות שונים בעולם, אלא גם לאופי הגלובלי של ההרכב של כל חברה.
מיקור חוץ הוא דוגמה מרכזית לכך: כאשר בנקים גדולים כמו ליהמן ברדרס קרסו, עובדים ממדינות אחרות מלבד ארצות הברית סבלו בתורם.
ניתוח משנת 2015 של בנק אנגליה מצא קשר גומלין רב בין בנקים הוביל לשידור גדול יותר של מתחים בתקופת מיתון.
בנקים בישראל המגיעים למצב של חוסר יכולת לפרוע את התחייבויותיהם מתפסים על ידי בנק ישראל ומועברים לפירוק.
בנק ישראל פועל לצמצום הפגיעה במפקידים.
ברבים מהמקרים הועמדו לדין מנהלי הבנקים על מעשים פליליים שלהם שגרמו לקריסת הבנק, ובחלק מהמקרים הוגשה תביעה אזרחית נגד דירקטורים לפיצוי בנק ישראל על הנזק שנגרם לו.
קריסטן פוקסן היא שחקנית פוקר קנדית אשר זכתה בחמישה צמידי אליפות העולם בפוקר וחמש פעמים בתואר שחקנית השנה של GPI.
היא האישה עם מרב הזכיות מטורנירים, מובילה את טבלת הזוכות בצמידים, ונבחרה להיכל התהילה של הפוקר לנשים ב-2024.
פוקסן נולדה בסנטה קתרינה שבאונטריו, קנדה בשם קריסטן ביקנל.
היא החלה לשחק פוקר כשלמדה קרימינולוגיה באוניברסיטה, ושיחקה בעיקר בפוקרסטארס תחת השם krissyb24.
ב-2013 זכתה בטורניר הפוקר וצמיד אליפות העולם בפוקר הראשון שלה, כשניצחה את הטורניר לנשים באליפות העולם בפוקר.
ב-2016 שחזרה את ההישג כשניצחה בטורניר ה-Bounty ובצמיד השני שלה.
פוקסן זכתה בתואר שחקנית השנה של GPI במשך 3 שנים ברציפות, בין 2017 ל-2019 במאי 2020 דורגה במקום הרביעי בדירוג GPI הכללי.
ב-2023 זכתה בפעם הרביעית בתואר שחקנית השנה, וב-2025 בפעם החמישית.
ב-2019, כשניצחה בטורניר במסגרת סבב ה-Poker Master, וזכתה בפרס של 408 אלף דולר.
ב-2020 זכתה בצמיד השלישי שלה, כשניצחה בטורניר אשר התקיים אונליין.
ב-2023 זכתה בצמיד הרביעי שלה והשני אונליין.
ב-2024 סיימה במקום ה-13 באירוע המרכזי של אליפות העולם בפוקר וזכתה ב-600 אלף דולר, זכייתה הגבוהה ביותר.
באוקטובר 2024 פוקסן זכתה בצמיד החמישי שלה, כשניצחה בטורניר שהתקיים כחלק מסדרת הטורנירים באינטרנט, וזכתה ב-56.7 אלף דולר.
בנובמבר 2024 נבחרה להיכל התהילה בפוקר לנשים.
נכון לינואר 2026, פוקסן זכתה בסך של כ-13.4 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם, והיא האישה עם מרב הזכיות מטורנירים.
פוקסן נשואה לשחקן הפוקר אלכס פוקסן.
קריסת סכר נובה קחובקה הוא פיצוץ שאירע ב־6 ביוני 2023, לפנות בוקר, שגרם להרס סכר של תחנת הכוח קחובקה וגרם להצפות נרחבות במורד נהר הדנייפר שבמחוז חרסון בדרום אוקראינה.
הסכר היה בשליטת הצבא הרוסי, שכבש אותו בימים הראשונים של הפלישה הרוסית לאוקראינה.
בעקבות הרס הסכר הוצפו עשרות כפרים באזור, ועשרות אלפי בני אדם נאלצו לעזוב את בתיהם.
ההצפה הקשתה על מתקפת הנגד החדשה של אוקראינה.
בנוסף, צפויות השפעות ארוכות טווח הומניטריות, אקולוגיות, וכלכליות.
רוסיה ואוקראינה החליפו האשמות ביניהן מי אחראית לפיצוץ ומה מטרותיו.
ב-24 בפברואר 2022 פלשה רוסיה לאוקראינה במטרה לספח אליה את חבל דונבס, ולהפיל את שלטון זלנסקי הפרו-מערבי כדי להקים במקומו משטר פרו-רוסי.
זמן קצר לאחר הפלישה כבשה רוסיה את מחוז חרסון, שבו נמצא הסכר ההידרואלקטרי שעל נהר הדנייפר, בסמוך לנובה קחובקה.
כבר באוקטובר 2022 הזהיר נשיא אוקראינה ולודימיר זלנסקי כי נשיא רוסיה ולדימיר פוטין מתכוון לפוצץ את הסכר, במטרה להציף חלקים נרחבים בדרום אוקראינה, כדי לשבש את פעולתם של כוחות הצבא האוקראיני המנסים לדחוק את צבא רוסיה מהאזור.
זלנסקי הזהיר מפני אסון אנושי ואקולוגי שצפוי בעקבות פיצוץ שכזה.
מתחם הסכר נפגע מספר פעמים במהלך הקרבות באזור חרסון.
במהלך נסיגת רוסיה מהגדה המערבית של הדנייפר בתחילת נובמבר 2022, פוצץ הגשר מעל הסכר כדי למנוע מעבר של כוחות אוקראינים והסכר נותר בשליטה רוסית.
מאוקטובר 2022 ועד לתחילת 2023, בכוונה או כתוצאה מהזנחה, ירדו המים במאגר קחובקה לגובה 14 מטר, המפלס הנמוך ביותר זה שנים רבות, ולאחר מכן עלה מפלס מאגר המים במשך מספר חודשים, עד שבתחילת יוני 2023 הגיע המפלס ל-17.5 מטר, המפלס הגבוה ביותר זה שנים רבות.
לפי הפרסומים, בין השעות 2:35 לפנות בוקר ו-2:54, חיישנים סיסמיים באוקראינה וברומניה זיהו סימנים המעידים על פיצוצים גדולים.
עדים באזור שמעו קולות פיצוצים גדולים בערך בין השעות 2:15 ל-3 לפנות בוקר.
ורגע לפני שהסכר קרס, לוויין מודיעין האמריקאי לכד אותות חום אינפרא אדום, המצביעים על חום המתפשט כתוצאה מפיצוץ.
הניו יורק טיימס ציטט מהנדסים ומומחים לחומרי נפץ, לפיהם הסיבה הסבירה ביותר להתמוטטות הסכר היא מטען נפץ שהונח בבסיס הסכר, למשל במעבר התחזוקה שעבר בלב הבטון של המבנה.
לאחר פריצת הקטע הראשון של הסכר, כוחם של המים שזרמו ממנו גרם להרס נוסף של הסכר עד לקריסתו.
הרס הסכר גרם להצפות נרחבות שהגיעו לשיאן ב-8 ביוני, עם 600 קילומטרים רבועים שהוצפו בגובה של כ- 5.6 מטרים.
כפרים ועיירות רבים הוצפו במים, חלקם נעלמו כמעט לחלוטין מתחת למים באזור חרסון, כולל באזורים שבידי רוסיה על הגדה השמאלית.
באוקראינה הודיעו כי 80 יישובים נמצאים בסכנת הצפה והחלו בפינוי מיידי של תושבים.
עשרות אלפי אנשים נאלצו לעזוב את בתיהם.
על פי דיווחים, רשויות הכיבוש הרוסי מנעו סיוע הומניטרי בסיסי מהנפגעים הרבים שבשטחם, האוקראינים טענו כי כוחות רוסיה הפגיזו את העיר חרסון המוצפת בזמן פינוי התושבים והאו"ם הצהיר כי רוסיה סירבה להעניק גישה לסיוע לאזורים שהוצפו שבשליטתה.
אוקראינה האשימה את רוסיה בפיצוץ, וטענה כי הפיצוץ בוצע "במטרה להעלות את מפלס המים, על מנת להציף את הגישה לגדה המערבית של נהר הדנייפר ולפגוע בתנועת הכוחות האוקראינים", זאת בניסיון למנוע את מתקפת הנגד האוקראינית שתוכננה כנגד הכוחות הרוסיים.
כמו כן, משרד החוץ האוקראיני דרש לכנס דיון חירום באו"ם בעקבות פיצוץ הסכר, והפציר במדינות ה-G7 להטיל סנקציות נוספות על רוסיה.
כשבוע אחרי, פורסם שרוסיה השמידה עוד 2 סכרים קטנים בקו החזית של המתקפה האוקראינית.
לעומת זאת, שר ההגנה הרוסי, סרגיי שויגו, האשים את השלטונות באוקראינה בפיצוץ, וטען כי הוא נעשה "לאחר שלא הצליחו בפעולות ההתקפיות האחרונות שלהם", והזהיר כי "למתקפה הזו יהיו השלכות סביבתיות חמורות ארוכות טווח".
מומחים מערביים העלו את האפשרות שהסכר קרס בעקבות כשל מבני שנגרם מפגיעות בגשר ועליית מפלס המים במאגר קחובקה, אולם תחקיר של הניו יורק טיימס הציג ראיות לכך שרוסיה היא זו שעומדת מאחורי הפיצוץ.
האו"ם מסר כי פיצוץ הסכר הוא הנזק המשמעותי ביותר שאירע לתשתית אזרחית מאז תחילת הלחימה בפברואר 2022.
בשל קריסת הסכר שיוצר את מאגר קחובקה, הועלה חשש לאסון גרעיני בתחנת הכוח של זפוריז'ה, שהיא תחנת הכוח הגרעינית הגדולה באירופה, עקב ירידה משמעותית במפלס המאגר, המשמש לקירור הכורים.
ישנם בכור מי קירור שאמורים להספיק למספר שבועות.
גם הועלה חשש לפגיעה בביטחון תזונתי גלובלי, מכיוון שאוקראינה היא ספקית מוצרי מזון וחקלאות גדולה ומאגר המים היה חיוני להשקיית אדמה חקלאית שאחראית לחלק משמעותי מהתפוקה שלה.
מאגר קחובקה גם מספק מים לכל אזור דרום אוקראינה, ויש חשש ממחסור במים לשתייה וחקלאות באזורי חצי האי קרים, חרסון, זפוריז'יה ודנייפרו.
בנוסף, השיטפונות גרמו לזיהום מקורות המים והאדמות בסביבה.
האומות המאוחדות העריכו כי עד כ-700,000 אנשים באזור יזדקקו למי שתייה נקיים.
ראשי אגודת הידידות בכנסת ישראל-אוקראינה, יו"ר ועדת חוץ וביטחון יולי אדלשטיין וח"כ זאב אלקין, שלחו מכתב לנשיא אוקראינה זלנסקי, בו האשימו את רוסיה באחריות לאירוע והתחייבו לסייע במאמצי ההחלמה והשיקום.
ב-12 ביוני משרד החוץ, באמצעות מש"ב, ושגרירות ישראל באוקראינה תרמו מאות אלפי ליטרים של מים ולמעלה מ-10 טון של מזון לאוקראינה, שיועברו על ידי מתנדבים לתושבי האזור.
קריסת שוק מניות או מפולת בבורסה היא ירידה פתאומית ומשמעותית של מחירים בכלל שוק המניות, דבר שגורם לירידה גדולה במחירי ניירות הערך.
קריסת שוק מניות מונעת מסיבות כלכליות ומבהלה המונית, ולעיתים קרובות הן מתרחשות אחרי תקופה של בועה כלכלית.
קריסת שוק המניות היא תופעה חברתית שבה אירועים כלכליים, יחד עם פסיכולוגיית הציבור במשוב חיובי, גורמת למצב שבו מכירת מניות על ידי חלק מהציבור גורמת לאחרים למכור גם הם.
בכלליות, נפילות בבורסה מתרחשות לרוב עם יישום התנאים הבאים:
תקופה ממושכת של עליית מחירי ניירות ערך (שוק שורי)
אופטימיות כלכלית מוגזמת, שבה יחס מחיר–רווח עולה לטווח ארוך, ושימוש בחובות למינוף ההשקעות
גורמים נוספים, כמו מלחמות, פריצות לחברות גדולות, שינויים בחוקים ואסונות טבע עשויים גם הם להשפיע בצורה משמעותית על שווי שוק המניות.
יש לציין שמקביל לקריסה, מניות של תאגידים מתחרים עשויות לעלות.
לא קיימת הגדרה חד משמעית לקריסה בבורסה.
יש להבדיל בין שוק דובי (דרודאון של מעל 20%) לקריסה, מפני שבמצב של התרסקות מתקיימת מכירת בהלה וירידת מחירים פתאומית.
לרוב יש קשר בין שני המושגים, אך לא בהכרח.
יום שני השחור ב-1987, לדוגמה, השוק ירד ב-22.6% ביום אחד, כך שהשוק גם קרס וגם נכנס לשוק דובי.
דוגמה נוספת היא התפוצצות בועת הנדל"ן היפנית, שבמשך שנים רשמה ירידות ללא נפילות בולטות.
קריסות הן לרוב בלתי צפויות, ולפי ניל פרגוסון: "לפני הקריסה, העולם שלנו נראה כמעט נייח, באופן מטעה, מאוזן בנקודה מוגדרת.
כשההתרסקות פוגעת סוף סוף – באופן בלתי נמנע – כולם מופתעים.
המוח שלנו ממשיך לומר לנו כל הזמן שזה לא הזמן לקריסה".
בשנת 1907 ו-1908 ירדו מדדי המניות ב-50% בשל מגוון גורמים, ובראשם המניפולציות על מניות הנחושת שביצעה חברת Knickerbocker, מה שגרם למחירי מניות חברת United Copper לעלות עד אוקטובר, ולאחר מכן להתרסק, מה שיצר בהלה בשווקים.
כמה קרנות השקעות ובנקים שהשקיעו בבורסה קרסו גם הם ונסגרו.
קריסות בנקים נוספות נמנעו אחרי התערבות ג'יי.
הבהלה נמשכה גם ב-1908, וכלקח ממנה הוקם הפדרל ריזרב ב-1913.
קריסת וול סטריט בשנת 1929
במהלך רוב שנות ה-20 צמחה הכלכלה העולמית.
בשנים אלו הוצגו חידושים כמו הרדיו, הרכב, התעופה, הטלפון, ופריסת רשת החשמל.
חברות מובילות בתעשייה זו זכו לזינוקים במניות שלהן, ותאגידים פיננסיים אחרים כמו הבנקים הצליחו על ידי הצפת קרנות נאמנות, לדוגמה תאגיד גולדמן זקס.
משקיעים רבים לוו כספים מהברוקרים שלהם כדי לקנות ניירות ערך נוספים, ששימשו כערבות.
בקיץ 1929 היה ברור שהכלכלה מתכווצת והתרחשו ירידות שערים מטרידות.
ירידות אלו יצרו דאגה אצל המשקיעים, שהפכה לקריסה מלאה בסוף אוקטובר, בימים שכונו יום חמישי, שני ושלישי השחורים).
ביום חמישי השחור נעשה מאמץ דומה לבהלה של 1907 לעצור את הקריסה, על ידי רכישת מניות בערך גבוה מערכן האמיתי, אולם לשווא.
ביום שני השחור, מדד הדאו ג'ונס צנח ב-12.8%.
זרם המכירות הכריע את המערכת שבדרך כלל הצליחה לצטט למוכרים את מחיר המניות שלהם בזמן אמיתי.
קווי הטלפון והטלגרף נפלו, וואקום המידע יצר בהלה נוספת.
הטכנולוגיה של העידן החדש הפכה כעת למקור סבל.
הבורסה הוצפה בפקודות מכירה, והדאו ג'ונס איבד עוד 12%, חרף מאמצים של סוחרים עשירים כמו משפחת רוקפלר לקנות מניות כדי להביע את האמון בשוק.
עד אמצע נובמבר ירד הדאו ג'ונס ב-40% לעומת השיא שלו בספטמבר, ולאחר מכן שב לעלות.
אולם העלייה הייתה זמנית, וגרמה למשקיעים רבים להפסיד עוד.
הקריסה הביאה לשפל הגדול, שנמשך לאורך שנות ה-30.
יום שני השחור בשנת 1987
אמצע שנות ה-80 היו תקופה של אופטימיות כלכלית חזקה.
19 השווקים הגדולים בעולם עלו בממוצע ב-296% בתקופה זו, ומספר המניות הנסחרות בבורסת ניו יורק עלה מ-65 מיליון ל-181 מיליון מניות.
ההתרסקות שהתרחשה ב-19 באוקטובר 1987 הייתה הירידה החזקה ביותר במגמת ירידה שהחלה חמישה ימים קודם לכן.
באותו יום, מניית מיקרוסופט נסחרה במשך 54 דקות בלבד.
הקריסה הייתה הגדולה ביותר שוול סטריט ספג אי פעם ביום אחד.
בין ה-14 באוקטובר ל-19 באוקטובר, אבד בסך הכל 31% מערך המדדים.
למרות החששות מחזרה על השפל הגדול, השוק חזר לעלות מיד אחרי ההתרסקות, ורשם עליית שיא כבר למחרת.
נדרשו שנתיים בלבד להתאוששות מלאה של הדאו ג'ונס.
לא קיימת הבנה ברורה של הגורמים ליום שני השחור.
התנהגות עדרית ממלאת תפקיד מרכזי בכל התרסקות, אולם אנליסטים חיפשו סיבות נוספות שגרמו לבהלה ההמונית.
האשמה בקריסה חולקה למספר גורמים כמו מסחר ממוחשב, ביטוח תיקים וחדשות קודמות על החמרה באינדיקטורים הכלכליים (גרעון סחר גדול יותר והיחלשות הדולר, מה שהצביע על העלאת ריבית עתידית).
לקח משמעותי מההתרסקות של 1987 הוא הצורך באפשרות לעצור את המסחר, מתוך הבנה שצינון המסחר יאפשר להפיג את הבהלה ההמונית.
ב-15 בספטמבר 2008 הבנק האמריקאי ליהמן ברדרס פשט רגל, עקב חשיפה להלוואות הסאבפריים ולאשראי שהונפק כדי לבטח את הלווים במהירות.
הדבר הזה גרם למספר פשיטות רגל של בנקים באירופה ולירידה חדה בשווי המניות והסחורות בעולם.
נפילת הבנקים באיסלנד גרם לפיחות בשער הקרונה האיסלנדית והביא את הממשלה לסף פשיטת רגל.
בנובמבר, איסלנד הצליחה להשיג הלוואת חירום מקרן המטבע העולמית.
המשבר הכלכלי גרם למספר מדינות להפסיק את המסחר בשווקים באופן זמני.
כך למשל באינדונזיה, שם ב-8 באוקטובר הופסק המסחר אחרי ירידה של 10% ביום אחד.
מדד הדאו ג'ונס צנח תוך כמה ימים לרמה של 8,451.19 נקודות, כשב-9 באוקטובר לבדו נרשמה ירידה של 7.33% - אחת מהצניחות החד-יומיות החמורות בהיסטוריה, ואילו ב-10 בחודש נגע המדד במהלך יום המסחר ברמה של 7,773.71 נקודות, בפעם הראשונה מזה חמש שנים וחצי.
בשבוע של 24–28 בפברואר 2020, ירדו שוקי המניות בעולם במקביל להתפשטות נגיף הקורונה.
זו הייתה הירידה השבועית הגדולה ביותר מאז המשבר של 2008.
ביום שני, 9 במרץ, אחרי שנפתחה מלחמת מחירי הנפט בין סעודיה לרוסיה, ירדו מדדים מרכזיים ב-8%, ביניהם מדד S&P 500 שירד ב-7.6%.
ב-12 במרץ, יום אחרי שנשיא ארצות הברית, דונלד טראמפ הודיע על איסור כניסה מאירופה, ירדו המדדים שוב בחדות, כשהדאו ג'ונס ירד ב-9.99%, הירידה היומית הגדולה ביותר מאז יום שני השחור, וזאת למרות הודעת הפדרל ריזרב על הכוונה להזרים טריליון וחצי דולר לשווקים.
מדדים אחרים כמו הנאסד"ק וה-S&P 500 ירדו ב-9.5% כל אחד, וכל המדדים המרכזיים באירופה ירדו במעל 10%.
ב-16 במרץ, ירדו שוב המדדים.
עד סוף מאי 2020 התאוששו מדדי המניות וחזרו לגובה שלהם לפני ההתרסקות הראשונה.